ddrg/super_eurlex huggingface dataset:
(11)

Toto sú ciele výkonnosti na miestnej úrovni v oblasti bezpečnosti, ktoré predkladá Grécko v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Grécko Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa Agentúry Európskej únie pre bezpečnosť letectva Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) HASP Politika a ciele v oblasti bezpečnosti C C C C Riadenie rizika v oblasti bezpečnosti C C D D Zaistenie bezpečnosti C C C C Podpora bezpečnosti C C C C Kultúra bezpečnosti C C C C
(12)

Toto sú ciele výkonnosti na miestnej úrovni v oblasti bezpečnosti, ktoré predkladá Cyprus v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Cyprus Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa Agentúry Európskej únie pre bezpečnosť letectva Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) CYATS Politika a ciele v oblasti bezpečnosti C C C C Riadenie rizika v oblasti bezpečnosti D D D D Zaistenie bezpečnosti C C C C Podpora bezpečnosti C C C C Kultúra bezpečnosti C C C C
8.

Výbor rozhodne o odvolaní v súlade so služobným poriadkom, pravidlami pre prijímanie do pracovného pomeru, pracovné podmienky a geografickú vyváženosť alebo inými príslušnými pravidlami. Záležitosti týkajúce sa výkladu Zmluvy o založení Dopravného spoločenstva nepatria do pôsobnosti výboru.
8.1.

Vyslanie možno ukončiť: a) zo strany zamestnávateľa vyslanej osoby, ak si to vyžadujú základné záujmy zamestnávateľa, b) spoločne zo strany riaditeľa sekretariátu Dopravného spoločenstva a zamestnávateľa na žiadosť vyslanej osoby adresovanej obom stranám, ak si to vyžadujú osobné alebo profesijné záujmy vyslanej osoby, c) zo strany riaditeľa sekretariátu Dopravného spoločenstva v prípade, že vyslaná osoba alebo jej zamestnávateľ nesplnia pridelené povinnosti a úlohy alebo ak nedodržia pravidlá vyslania. Sekretariát Dopravného spoločenstva o tom bezodkladne informuje vyslanú osobu a jej zamestnávateľa, d) v prípade ukončenia alebo zmeny administratívneho štatútu vyslanej osoby.
Článok 18

1. Všetkým účastníkom finančných operácií v zmysle kapitoly 2 tejto hlavy sa zakazuje prijímať akékoľvek opatrenia na plnenie rozpočtu, ktoré môžu dostať ich vlastné záujmy do konfliktu so záujmami Dopravného spoločenstva. Ak by k takému prípadu došlo, príslušný účastník sa musí zdržať týchto opatrení a postúpiť záležitosť príslušnému orgánu.
(2)

Agentúra Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (ďalej len „eu-LISA“) by mala vytvoriť a udržiavať automatizovaný mechanizmus a postupy na zaistenie kvality údajov uchovávaných vo VIS. Riešenie implementované agentúrou eu-LISA by malo obsahovať pravidlá, ktoré používateľom systému zabránia vo vkladaní údajov nízkej kvality. V snahe ďalej zvyšovať kvalitu údajov vkladaných do VIS by mala byť používateľom systému poskytnutá ďalšia pomoc v podobe usmernenia v rámci systému.
(8)

Podľa informácií, ktoré má Komisia k dispozícii, podnikol výrobca výrobku Biobor JF kroky smerujúce k riadnej autorizácii výrobku v budúcnosti. Očakáva sa, že žiadosť o schválenie účinných látok, ktoré Biobor JF obsahuje, bude predložená v polovici roka 2023. Schválenie účinných látok a následná autorizácia biocídneho výrobku by predstavovali trvalé riešenie do budúcnosti, ale na dokončenie daných postupov by bolo potrebné značné množstvo času.
15.

Každý člen sa v medziach uskutočniteľnosti a v súlade so svojím právnym poriadkom v oblasti prijímania opatrení vyzýva na to, aby uplatňoval odsek 14 tohto oddielu na postupy a všeobecne platné správne rozhodnutia, ktoré navrhuje prijať v súvislosti so záležitosťami patriacimi do rozsahu pôsobnosti odseku 1 tohto oddielu.
(6)

Ako uviedol príslušný orgán Spojeného kráľovstva, existujúcu mikrobiologickú kontamináciu možno ošetriť alternatívnym postupom, a to vypustením paliva, vyčistením lietadla a následným manuálnym odstránením kontaminácie vo vnútri nádrže. Tento postup však nemusí byť vždy možný a vystavil by pracovníkov toxickým plynom, takže by sa mu malo predchádzať.
(30)

Komisia však tiež doplnila, že je stále potrebné stanoviť podrobné vykonávacie pravidlá pre navrhované nápravné opatrenia, najmä to, ako budú kľúčové prvky opatrení transponované do samotných právnych textov, ktoré sa majú prijať na vykonávanie nápravných opatrení. Vzhľadom na to, že viacero problémov zistených v Maďarsku sa netýka len zmien v právnom rámci, ale predovšetkým konkrétneho vykonania zmien v praxi, v prípade ktorého si dosiahnutie konkrétnych výsledkov vyžaduje dlhší časový rámec, riziko pre rozpočet Únie pretrváva, keďže v čase predloženia návrhu Komisie nie sú zavedené ani kľúčové prvky niektorých nápravných opatrení v súlade s harmonogramom nápravných opatrení predloženým Maďarskom vo svojej druhej odpovedi. Kým nenadobudnú účinnosť kľúčové právne texty, ktorými by sa vykonali mnohé z navrhovaných nápravných opatrení, a pri zohľadnení posúdenia uvedeného v dôvodovej správe priloženej k návrhu Komisie, ako aj možnosti, že opatrenia by nemuseli byť vykonané správne alebo že ich účinnosť bude oslabená pri ich detailnom rozpracovaní, zodpovedá podľa odhadu Komisie úroveň rizika pre rozpočet Únie 65 % dotknutého programu, t. j. o 5 percentuálnych bodov menej, ako je odhadované riziko v prípade neexistencie nápravných opatrení. Rade sa preto navrhuje, aby prijala vhodné opatrenia podľa článku 6 ods. 9 nariadenia (EÚ, Euratom) 2020/2092.
(2)

Podľa článku 45 ods. 2 dohody Medzinárodná rada pre cukor môže predlžovať platnosť dohody po sebe nasledujúce a to vždy maximálne dvojročné obdobia. Platnosť dohody sa od jej uzavretia pravidelne predlžuje o ďalšie dvojročné obdobia. Naposledy sa platnosť dohody predĺžila 30. novembra 2021, a to do 31. decembra 2023.
(11)

V porovnaní s plánom výkonnosti sa ročné zníženia počtu jednotiek služieb na kalendárne roky 2022, 2023 a 2024 pohybujú v približnom rozmedzí od –26 % do –35 %. Neočakáva sa však, že sa počet pohybov lietadiel v litovskom vzdušnom priestore prevádzkovaných podľa IFR zníži rovnakým tempom ako v prípade traťových jednotiek služieb. Tento rozdiel je spôsobený výrazným znížením preletov, ktoré v priemere generujú úmerne vyšší počet traťových jednotiek služieb ako lety pristávajúce na letiskách v Litve a odlietajúce z nich. Komisia teda neočakáva, že by sa pracovná záťaž poskytovateľa leteckých navigačných služieb, ktorú určujú pohyby riadených letov, znížila v súvzťažnosti so znížením daňových príjmov, ktoré vyplýva zo zníženia počtu traťových jednotiek služieb.
(10)

Keďže identifikácia na základe odtlačkov prstov nemusí byť vždy možná, systém ECRIS-TCN by mal byť schopný identifikovať osobu len na základe alfanumerických údajov. Hlavný technický problém v súvislosti so štátnymi príslušníkmi tretích krajín spočíva v tom, že nie vždy sú alfanumerické údaje presné. Medzi príklady takýchto nepresností patrí nejednoznačnosť, ktorý z údajov predstavuje meno a ktorý priezvisko, pravopisné a transkripčné odchýlky v menách alebo nepresný dátum narodenia. Preto je dôležité, aby systém ECRIS-TCN dokázal nájsť zhodu alfanumerických údajov aj vtedy, keď nie sú všetky prvky identifikácie identické, t. j. v prípade tzv. nepresného vyhľadávania. Na identifikáciu štátneho príslušníka tretej krajiny by sa mala použiť kombinácia kontrol kvality údajov a nepresných vyhľadávaní alebo akékoľvek iné spôsoby zabezpečované základným vyhľadávačom, ktoré sú vhodné na účely systému. Mali by sa preto zaviesť kontroly počtu záznamov, ktoré sa nájdu ako výsledok vyhľadávania, v súlade s platnými pravidlami ochrany údajov. V opačnom prípade by sa ohrozili práva jednotlivcov, ako aj výkonnosť a dostupnosť systému.
6.

Riadok týkajúci sa položky HS „ex 1605 10 ex 1605 90 ex 1605 20 ex 1605 20 ex 1605 20 ex 1605 30“ sa nahrádza takto: „ex 1605 10 Krabie guľky vyrobené zo pšeničného škrobu, soli, cukru, zmesi chuťových prísad, krabieho mäsa a plnky Výroba z materiálov ktorejkoľvek položky okrem položky daného výrobku ex 1605 54 Sépiové guľky vyrobené z rybacieho mäsa s plnkou zo sépií, škrobu, soli, cukru a zmesi chuťových prísad ex 1605 21 Garnátové taštičky (Har gow) vyrobené z garnátov, pšeničného škrobu, tapioky, vody, cibule šalotky, zázvoru, cukru a soli ex 1605 29 Taštičky Shaomai vyrobené predovšetkým z garnátov, kuraciny, kukuričného škrobu, rastlinného oleja, čierneho korenia, sezamového oleja a vody ex 1902 20 Smažené garnátové taštičky (wonton) vyrobené z garnátov, soli, oleja, cukru, zázvoru, čierneho korenia, vajec, octu a sójovej omáčky ex 1605 54 Guľky s príchuťou homárov: sépiové mäso, rybacie mäso a krabie mäso“
(8)

Opatreniami stanovenými v tomto rozhodnutí by nemali byť dotknuté záväzky členských štátov podľa medzinárodného práva, a to ani ako hostiteľských krajín medzinárodných medzivládnych organizácií alebo medzinárodných konferencií zvolaných Organizáciou Spojených národov alebo inými medzinárodnými medzivládnymi organizáciami, ktoré sú usadené v členských štátoch. Uplatňovanie zvýšeného vízového poplatku by sa preto nemalo vzťahovať na štátnych príslušníkov Gambie žiadajúcich o vízum, pokiaľ je to potrebné na to, aby si členské štáty plnili svoje záväzky ako hostiteľské krajiny takýchto organizácií alebo konferencií.
(13)

Spojené kráľovstvo predložilo 21. novembra 2022 uvedené ďalšie informácie v písomnej podobe. Preto sa usudzuje, že osobitné okolnosti uvedené v článku 552 ods. 10 dohody o obchode a spolupráci pretrvávajú a že Spojené kráľovstvo preukázalo, že dosiahlo značný pokrok pri transformácii svojich systémov spracúvania PNR na systémy, ktoré by umožňovali vymazanie údajov z PNR v súlade s článkom 552 ods. 4 dohody o obchode a spolupráci, hoci ich zatiaľ nebolo možné transformovať na tento účel v plnej miere. Podľa článku 552 ods. 13 dohody o obchode a spolupráci by preto Rada pre partnerstvo mala predĺžiť prechodné obdobie uvedené v článku 552 ods. 11 dohody o obchode a spolupráci o jeden posledný rok do 31. decembra 2023.
ROZHODNUTIE RADY (EÚ) 2022/2562

z 24. októbra 2022

o podpise v mene Únie a predbežnom vykonávaní Rámcovej dohody o komplexnom partnerstve a spolupráci medzi Európskou úniou a jej členskými štátmi na jednej strane a Thajským kráľovstvom na strane druhej

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 209 v spojení s jej článkom 218 ods. 5,

so zreteľom na návrh Európskej komisie,

keďže:

Vzhľadom na potrebu uplatňovať dohodu pred nadobudnutím jej platnosti na základe jej ratifikácie členskými štátmi by sa niektoré jej ustanovenia mali do ukončenia postupov potrebných na nadobudnutie jej platnosti predbežne vykonávať,

PRIJALA TOTO ROZHODNUTIE:

Článok 3

V súlade s článkom 59 dohody a pod podmienkou zaslania oznámení stanovených v uvedenom článku sa medzi Európskou úniou a Thajským kráľovstvom do ukončenia postupov potrebných na nadobudnutie jej platnosti, a to len v rozsahu, v akom sa týkajú záležitostí patriacich do právomocí Únie vrátane záležitostí, ktoré patria do právomoci Únie vymedzovať a vykonávať spoločnú zahraničnú a bezpečnostnú politiku, predbežne vykonávajú (2) tieto časti dohody:

— Hlava I

— Hlava II

— Hlava III

— Hlava IV: články 20, 21, 22, 23, 25, 26, 27, 28, 29.

— Hlava V: články 30, 31, 32, 34, 35, 36, 37, 38, 39, 40, 41, 42, 43, 44, 45, 46, 47, 48, 49

— Hlava VI

— Hlava VII

— Hlava VIII

— Spoločné vyhlásenie k článku 5
14.

Sumy vyplácaní prostriedkov v rámci časového úseku by sa mali rovnať sume nástrojov dlhodobého financovania priradenej do daného časového úseku. Vo väčšine prípadov sa vyplácanie výnosov uskutočňuje v tom istom časovom úseku, v ktorom dôjde k emisii nástrojov dlhodobého financovania použitých na získanie týchto výnosov, a do toho istého časového úseku sa aj priradia. Nepredvídané oneskorenia pri vyplácaní prostriedkov však môžu viesť k situáciám, keď sa výnosy z dlhodobého financovania získali, no nemôžu byť uhradené podľa pôvodného plánu. Podľa tohto scenára sa vyplácanie prostriedkov môže odložiť z jedného časového úseku do nasledujúceho časového úseku. Ak sa však finančné prostriedky na tieto konkrétne potreby financovania už získali a priradili do predchádzajúceho časového úseku, nemôžu sa v tomto časovom úseku použiť na iné potreby. Za týchto okolností by malo byť možné priradiť vyplácania prostriedkov do toho časového úseku, pre ktorý boli nástroje financovania emitované. Rovnako by malo byť možné priradiť nástroje dlhodobého financovania nasledujúceho časového úseku do predchádzajúceho časového úseku vtedy, keď suma nástrojov dlhodobého financovania uvedeného časového úseku nepostačuje na pokrytie sumy vyplácaní prostriedkov.
(5)

Hoci by sa toto rozhodnutie malo vzťahovať najmä na operácie vykonávané v rámci diverzifikovanej stratégie financovania, je vhodné rozšíriť niektoré dojednania, ktoré sa v ňom stanovujú, aj na operácie vykonávané podľa metódy back-to-back. Týmto prístupom by sa v príslušnom rozsahu zabezpečila konzistentnosť naprieč rôznymi programami. Zároveň by sa zaistilo, že všetky operácie sa v súlade so zásadou správneho finančného riadenia vykonávajú podľa pravidiel zodpovedajúcich najprísnejším normám. Malo by to tak platiť v prípade dojednaní týkajúcich sa postupov riadenia rizík a dodržiavania súladu s predpismi.
(10)

Z dôvodov právnej istoty a transparentnosti by mala Komisia s pomocou členských štátov vypracovať zoznam neakceptovaných ruských cestovných dokladov. Uvedený zoznam by mal obsahovať dátumy, od ktorých sa uvedené cestovné doklady začali vydávať a od ktorých by sa uvedené cestovné doklady nemali akceptovať. Komisia by mala prijať vykonávací akt obsahujúci uvedený zoznam. Uvedený vykonávací akt by sa mal uverejniť v Úradnom vestníku Európskej únie a mal by sa začleniť do zoznamu cestovných dokladov vytvoreného podľa rozhodnutia Európskeho parlamentu a Rady č. 1105/2011/EÚ (2) v tabuľke cestovných dokladov vydávaných tretími krajinami a územnými jednotkami, ktorá je verejne dostupná online.
Index DESI by sa mal stať súčasťou správy o stave digitálneho desaťročia (ďalej len „správa o digitálnom desaťročí“) a mal by sa používať na monitorovanie pokroku pri dosahovaní digitálnych cieľov. Takéto monitorovanie by malo zahŕňať analýzu ukazovateľov, ktorými sa meria pokrok na úrovni členských štátov, vnútroštátnych politík a iniciatív zameraných na dosiahnutie všeobecných cieľov a digitálnych cieľov stanovených v tomto rozhodnutí, ako aj horizontálne a tematické analýzy, ktorými sa bude sledovať digitálna transformácia hospodárstiev únie a hodnotiť pokrok, ktorý v rámci nej členské štáty dosiahli. Rozmery a ukazovatele indexu DESI by sa predovšetkým mali zosúladiť s digitálnymi cieľmi stanovenými v tomto rozhodnutí. V prípade každého digitálneho cieľa by sa vo vykonávacích aktoch, ktoré má prijať Komisia, mali stanoviť kľúčové ukazovatele výkonnosti (ďalej len „KPI“). Tieto ukazovatele KPI by sa mali v prípade potreby aktualizovať v záujme zabezpečenia neustáleho účinného monitorovania a zohľadnenia technologického vývoja. V členských štátoch by sa mal, ak je to vhodné, posilniť mechanizmus získavania údajov, aby poskytovali ucelené informácie o celkovom stave pokroku pri dosahovaní digitálnych cieľov, ako aj informácie o príslušných politikách, programoch a iniciatívach na vnútroštátnej úrovni, a mal by, ak je to možné, zahŕňať údaje rozčlenené podľa pohlavia a regiónov v súlade s právom Únie a s vnútroštátnym právom.

Komisia by na základe svojich preskúmaní mala v náležitých prípadoch po konzultácii s členskými štátmi vypracovať harmonogram pre budúce potreby v oblasti získavania údajov. Komisia by pri stanovení indexu DESI mala vychádzať predovšetkým z oficiálnych štatistík zozbieraných v rámci rôznych prieskumov Únie o informačnej spoločnosti podľa nariadení Európskeho parlamentu a Rady (EÚ) 2019/1700 (13) a (EÚ) 2019/2152 (14). Na získavanie údajov v prípade relevantných ukazovateľov, ktoré sa nemerajú v prieskumoch Únie ani nezískavajú v rámci iného podávania správ, ako napríklad v rámci stratégie v oznámení Komisie z 25. júna 2008 s názvom Najskôr myslieť v malom Iniciatíva „Small Business Act“ pre Európu vrátane jej ročného preskúmania výkonnosti MSP, by Komisia mala použiť osobitné štúdie. Vymedzenia týkajúce sa digitálnych cieľov podľa tohto rozhodnutia nepredstavujú precedens pre ukazovatele KPI a v žiadnom prípade nebránia nadchádzajúcemu meraniu pokroku pri dosahovaní týchto cieľov prostredníctvom ukazovateľov KPI.
(17)

Záruky poskytované členskými štátmi by mali pokryť úvery výnimočnej makrofinančnej pomoci podľa tohto rozhodnutia a rozhodnutia (EÚ) 2022/1201 (ďalej len „kryté makrofinančné pomoci“). Uvedené záruky by mali byť neodvolateľné, bezpodmienečné a dostupné na požiadanie. Uvedenými zárukami by sa mala zabezpečiť schopnosť Únie splácať finančné prostriedky vypožičané na kapitálových trhoch alebo od finančných inštitúcií. K výzvam na plnenie z nich by malo dôjsť len vtedy, keď sa splnia prísne podmienky v súvislosti s adekvátnosťou dostupných rezerv, a v prípade, že Ukrajina nesplatí Únii splátky úverov výnimočnej makrofinančnej pomoci poskytnutých v rámci krytých makrofinančných pomocí včas na to, aby si mohla Únia splniť svoje finančné záväzky z dlhopisov, alebo v prípade, že by sa mal zmeniť harmonogram splácania úverov poskytnutých v rámci krytých makrofinančných pomocí. Výzva na plnenie zo záruk poskytnutých členskými štátmi by sa mala vzťahovať na sumu zodpovedajúcu sume vyplývajúcej zo strát z finančnej pomoci Ukrajine v rámci krytých makrofinančných pomocí a potrebnej na doplnenie spoločného rezervného fondu na požadovanú úroveň splatených rezerv. Výzvy na plnenie zo záruk členských štátov by sa mali uplatniť až potom, čo bola alebo má byť plne vyčerpaná suma počiatočnej tvorby rezerv vyčlenená v súvislosti s výnimočnou makrofinančnou pomocou v rámci krytých makrofinančných pomocí. Sumy vymožené na základe dohôd o úvere v súvislosti s výnimočnou makrofinančnou pomocou Ukrajine v rámci krytých makrofinančných pomocí by sa mali odchylne od článku 211 ods. 4 písm. c) nariadenia o rozpočtových pravidlách vrátiť členským štátom, ktoré splnili výzvy na plnenie zo záruky.
Vzhľadom na ťažkú situáciu Ukrajiny v dôsledku ruskej útočnej vojny a s cieľom podporiť ju na ceste dlhodobej stability je vhodné odchýliť sa od článku 220 ods. 5 písm. e) nariadenia o rozpočtových pravidlách a umožniť, aby Únia mala možnosť kryť náklady na úrokovú sadzbu spojenú s úverom podľa tohto rozhodnutia a odpustiť administratívne náklady, ktoré by inak znášala Ukrajina. Bonifikácia úrokov by sa mala poskytnúť mimoriadne, ako nástroj, ktorý sa považuje za vhodný na zabezpečenie účinnosti podpory v zmysle článku 220 ods. 1 nariadenia o rozpočtových pravidlách, a mala by sa uhradiť z rozpočtu Únie. Počas obdobia viacročného finančného rámca na roky 2021 – 2027 by sa bonifikácia úrokov mala hradiť z finančného krytia uvedeného v článku 6 ods. 2 písm. a) prvej zarážke nariadenia (EÚ) 2021/947. Ukrajina by mala mať možnosť požiadať každoročne do konca marca o bonifikáciu úrokov a oslobodenie od administratívnych nákladov. S cieľom umožniť flexibilitu pri splácaní istiny by malo byť takisto možné obnoviť súvisiace zmluvy o pôžičkách uzavreté v mene Únie, a to odchylne od článku 220 ods. 2 nariadenia o rozpočtových pravidlách.
t)

účinné začlenenie cieľov udržateľného rozvoja, ako aj cieľov v oblasti zmeny klímy a životného prostredia do európskeho semestra pre koordináciu hospodárskych politík bez toho, aby bol dotknutý jeho pôvodný účel, a to vrátane do národných programov reforiem a národných plánov obnovy a odolnosti;
(18)

Podmienkou poskytnutia makrofinančnej pomoci Únie by malo byť rešpektovanie účinných demokratických mechanizmov vrátane pluralitného parlamentného systému a právneho štátu a zaručenie dodržiavania ľudských práv zo strany Moldavska. Prostredníctvom špecifických cieľov makrofinančnej pomoci Únie by sa okrem toho mala posilniť efektívnosť, transparentnosť a zodpovednosť systémov riadenia verejných financií, ako aj správa a dohľad vo finančnom sektore Moldavska a mali by sa presadzovať štrukturálne reformy zamerané na podporu udržateľného a inkluzívneho rastu, vytváranie dôstojných pracovných miest a fiškálnu konsolidáciu. Komisia a ESVČ by mali pravidelne monitorovať plnenie uvedenej podmienky a dosahovanie uvedených cieľov.
(17)

Podmienkou poskytnutia makrofinančnej pomoci Únie by malo byť rešpektovanie účinných demokratických mechanizmov vrátane pluralitného parlamentného systému a zásad právneho štátu a dodržiavanie ľudských práv zo strany Ukrajiny. Špecifickými cieľmi makrofinančnej pomoci Únie by sa okrem toho mala posilniť efektívnosť, transparentnosť a zodpovednosť systémov riadenia verejných financií a mali by sa presadzovať štrukturálne reformy zamerané na podporu udržateľného a inkluzívneho rastu, vytváranie dôstojných pracovných miest a fiškálnu konsolidáciu. Komisia a Európska služba pre vonkajšiu činnosť by mali pravidelne monitorovať plnenie podmienok aj dosahovanie uvedených cieľov.
(10)

Protokol by sa mal preto predbežne vykonávať odo dňa jeho podpisu do ukončenia postupov potrebných na nadobudnutie jeho platnosti a toto rozhodnutie by malo nadobudnúť účinnosť dňom jeho prijatia.
Článok 3

Podávanie sťažností

2. Sťažovateľ môže použiť ktorýkoľvek úradný jazyk EÚ. Kontrolór komunikuje so sťažovateľom v tom istom jazyku. Ak je to potrebné v záujme zrýchlenia postupu, do prekladu potrebných dokumentov do jazyka sťažnosti sa kontrolór môže dohodnúť so sťažovateľom na výmene korešpondencie v inom jazyku EÚ.
(3)

Irán poskytuje vojenskú podporu nevyprovokovanej a neodôvodnenej útočnej vojne Ruska proti Ukrajine. Vzhľadom na vážnosť situácie sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu 2014/145/SZBP by sa mal doplniť subjekt, ktorý je zapojený do vývoja a dodávania bezpilotných vzdušných prostriedkov do Ruska.
(2)

Na základe preskúmania rozhodnutia 2011/72/SZBP by sa reštriktívne opatrenia mali predĺžiť do 31. januára 2024. Navyše by sa v prílohe k uvedenému rozhodnutiu mali zmeniť odôvodnenia a identifikačné údaje týkajúce sa piatich osôb, pričom v prípade ďalších štyroch osôb by sa identifikačné údaje mali aktualizovať.
(3)

Smernicou Európskeho parlamentu a Rady 2006/93/ES (5) sa zaviedlo úplné vyradenie všetkých lietadiel, ktoré nesplnili príslušné normy pre emisie hluku, vrátane tých, na ktoré sa predtým vzťahovala smernica 89/629/EHS, a to bez ohľadu na to, či boli registrované alebo nie. To viedlo k situácii, keď dotknuté lietadlá už nemohli lietať vo vzdušnom priestore Únie a museli sa odstrániť z národných registrov členských štátov.
(10)

Bez toho, aby bolo dotknuté prijatie smernice Európskeho parlamentu a Rady, ktorou sa mení smernica 2003/87/ES, pokiaľ ide o príspevok leteckej dopravy k cieľu Únie v oblasti znižovania emisií v celom hospodárstve, a ktorou sa primerane vykonáva globálne trhové opatrenie, toto rozhodnutie má byť čisto dočasným opatrením, ktoré sa má uplatňovať len do uplynutia lehoty na transpozíciu uvedenej smernice. V prípade, že lehota na transpozíciu neuplynie do 30. novembra 2023 a organizácia ICAO určí, že SGF pre emisie za rok 2022 sa rovná nule, členské štáty by mali prevádzkovateľom lietadiel oznámiť, že ich kompenzačné požiadavky na rok 2022 sa rovnajú nule. Ak sa SGF pre emisie za rok 2022 nerovná nule, Komisia by mala mať možnosť v náležitom prípade predložiť nový návrh na výpočet a oznámenie týchto kompenzačných požiadaviek.
(2)

Rada 3. júna 2021 prijala rozhodnutie (SZBP) 2021/904 (2), ktorým sa mení jednotná akcia 2008/124/SZBP a mandát misie Európskej únie na podporu právneho štátu v Kosove (EULEX Kosovo) sa predlžuje do 14. júna 2023. V uvedenom rozhodnutí sa okrem iného stanovilo, že úlohu poskytovať operačnú podporu dialógu, ktorý sprostredkúva EÚ, by misia EULEX KOSOVO mala presunúť do 31. decembra 2022 na úrad Európskej únie v Kosove.